Rīgas Riteņbraukšanas skola

Grīvas iela 28, Rīga, LV-1055, tālrunis 67181801, e‑pasts: rrsk@riga.lv

IEKŠĒJIE NOTEIKUMI

Rīgā

|  |  |  |
| --- | --- | --- |
| 16.05.2025. |  | Nr. SPSRI-25-8-nts |

**PRIVĀTUMA POLITIKA**

# Vispārīgie noteikumi

1. Rīgas Riteņbraukšanas skolas (turpmāk - RRS) Privātuma politika ir izstrādāta saskaņā ar fizisko personu datu apstrādes un aizsardzības prasībām RRS un Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personu datu apstrādi un šādu datu brīvu apriti (Vispārīgā datu aizsardzības regula) (turpmāk - Datu regula), kā arī citiem piemērojamajiem normatīvajiem aktiem, kas regulē datu apstrādi un aizsardzību.
2. Privātuma politikas mērķis – sniegt identificētai vai identificējamai fiziskai personai (turpmāk - Datu subjekts) informāciju par datu apstrādi RRS.
3. Privātuma politika sniedz informāciju par to, kā RRS ievāc un apstrādā fizisko personu datus un ir piemērojama, ja Datu subjekts izmanto, ir izmantojis vai ir izteicis vēlēšanos izmantot RRS sniegtos pakalpojumus, vai ir citā veidā saistīts ar RRS sniegtajiem pakalpojumiem, tai skaitā attiecībās ar Datu subjektu, kas nodibinātas pirms šīs Politikas spēkā stāšanās.

# Datu pārzinis un tā kontaktinformācija

1. Personas datu apstrādes pārzinis ir Rīgas valstspilsētas pašvaldības Rīgas Riteņbraukšanas skola, RRS VIIS reģistrācijas numurs 3371902692, juridiskā adrese: Grīvas iela 28, Rīga, LV-1055, tālrunis **67181801,** elektroniskā pasta adrese: rrsk@riga.lv.
2. Personas datu aizsardzības speciālists – Rīgas domes Datu aizsardzības un informācijas tehnoloģiju drošības centrs, adrese: Dzirciema iela 28, Rīga, LV-1007; tālrunis 67012051, elektroniskā pasta adrese: dac@riga.lv.
3. Datu uzraudzības iestāde ir Datu valsts inspekcija; adrese: Elijas iela 17, Rīga; tālr. Nr. 67223131; elektroniskā pasta adrese: pasts@dvi.gov.lv.
4. Izmantojot iepriekš minēto kontaktinformāciju, var iegūt informāciju vai iesniegt sūdzību par fizisko personu datu apstrādi RRS.

# Privātuma politikas piemērošana

1. Dati ir jebkura informācija, kas attiecas uz Datu subjektu; identificējama fiziska persona ir persona, kuru var tieši vai netieši identificēt, īpaši atsaucoties uz identifikatoru, piemēram, norādītās personas vārdu, uzvārdu, identifikācijas numuru, informāciju par vecumu, deklarētās vai faktiskās adreses, kontaktinformācijas, informācijas par mācību sasniegumiem, medicīniska rakstura informācija, banku rekvizītiem, fotogrāfijām, video un audio materiāliem, audiovizuāliem materiāliem, atrašanās vietas datiem, tiešsaistes identifikatoru vai vienu vai vairākiem norādītajai fiziskajai personai raksturīgiem fiziskās, fizioloģiskās, garīgā, ģenētiskās, kultūras, ekonomiskās vai sociālās identitātes faktoriem.
2. Datu apstrāde ir jebkura ar datiem vai datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, reģistrēšana, organizēšana, kārtošana, glabāšana vai pārveidošana, aplūkošana, izmantošana, izpaušana, nosūtīšana, izplatot vai citādi darot tos pieejamus, kā arī ierobežošana, dzēšana, iznīcināšana.
3. Privātuma politika piemērojama sekojošiem subjektiem:
	1. pedagoģiskais personāls un darbinieki;
	2. saimnieciskais personāls;
	3. bijušie un potenciālie darbinieki;
	4. praktikanti;
	5. audzēkņi, absolventi un atskaitītie audzēkņi;
	6. RRS debitori un klienti;
	7. pakalpojumu sniedzēji;
	8. pakalpojumu saņēmēji;
	9. RRS apmeklētāji;
	10. RRS mājas lapas apmeklētāji;
	11. garāmgājēji, kuru dati tiek apstrādāti, izmantojot videonovērošanu, RRS apsaimniekotajās teritorijās Grīvas iela 28, Rīga.

# Personas datu apstrādes mērķi

1. RRS apstrādā personas datus RRS noteikto funkciju un uzdevumu izpildei, pakalpojumu sniegšanai, tajā skaitā, lai:
	1. organizētu pedagoģisko darbinieku tālākizglītību un izglītības metodisko darbu;
	2. veicinātu iedzīvotāju veselīgu dzīvesveidu un sportiskās aktivitātes;
	3. apkopotu statistikai nepieciešamās ziņas un iegūtu RRS darbības analīzei, plānošanai, uzlabošanai un darbības kontrolei nepieciešamo informāciju;
	4. īstenotu bērnu tiesību aizsardzību RRS;
	5. nodrošinātu RRS pakalpojumus, norēķinus, sagatavotu un slēgtu līgumus, nodrošinātu saistību izpildi un izpildes kontroli;
	6. nodrošinātu saziņu ar iedzīvotājiem, uzņēmējiem, uzlabotu saziņas veidus un rīkus;
	7. informētu sabiedrību par savu darbību, nodrošinātu RRS darbības un lēmumu pieņemšanas procesa atklātumu, lai padarītu sabiedrībai pieejamu RRS rīcībā esošo informāciju;
	8. nodrošinātu informācijas, informācijas sistēmu un RRS darbības drošību, tajā skaitā, lai novērstu prettiesisku darbību izdarīšanas mēģinājumus un samazinātu to radītās sekas, kā arī, lai sekmētu likumpārkāpumu un personu, kas tos izdarījušas, atklāšanu;
	9. sniegtu informāciju publiskām un privātām personām un operatīvās darbības subjektiem ārējos un iekšējos normatīvajos aktos noteiktajos gadījumos un apjomā;
	10. pārliecināšanās par datu subjekta identitāti pirms līguma noslēgšanas;
	11. citos nolūkos, informējot personas, par kurām fizisko personas datu apstrāde tiek veikta.

# Personas datu aizsardzība

1. RRS apstrādā datus atbilstoši tiesisko interešu realizācijai, normatīvajos aktos noteikto pienākumu izpildei, lūgumos noteikto saistību izpildei, sabiedrības informēšanas nodrošināšanas, kā arī citiem iepriekš paredzētiem nolūkiem.
2. RRS piemērojamo normatīvo aktu ietvaros nodrošina personas datu konfidencialitāti un ir īstenojusi atbilstošus tehniskos un tehnoloģiskos pasākumu personas datu pasargāšanai no nesankcionētas piekļuves, pretlikumīgas apstrādes vai izpaušanas, nejaušas pazaudēšanas, izmainīšanas vai iznīcināšanas. Realizētie drošības pasākumi tiek pilnveidoti atbilstoši normatīvajos aktos noteiktajām drošības prasībām.
3. RRS darbinieki, kuriem ir piekļuve datiem, ir apmācīti ar tiem darboties saskaņā ar normatīvo aktu drošības regulējumu. Katrs RRS darbinieks ir tiesīgs piekļūt tikai tiem personas datiem, kas attiecas uz viņu vai saistīti ar viņa tiešajiem darba pienākumiem. Audzēkņu likumīgajiem pārstāvjiem ir liegta piekļuve citu audzēkņu datiem.
4. RRS rūpīgi pārbauda visus pakalpojumu sniedzējus, kas RRS vārdā un uzdevumā apstrādā Datu subjekta personas datus, kā arī izvērtē, vai sadarbības partneri (personas datu apstrādātāji) pielieto atbilstošus drošības pasākumus, lai Datu subjekta personas datu apstrāde notiktu atbilstoši RRS deleģējumam un normatīvo aktu prasībām. Sadarbības partneriem nav atļauts apstrādāt Datu subjekta personas datus saviem nolūkiem.
5. Ja Skolā tiek veikts kāds zinātnisks, socioloģisks vai tamlīdzīgs pētījums, kurā nepieciešams norādīt audzēkņa personas datus aptaujas anketās, šādu datu vākšanai tiek saņemta likumiskā pārstāvja piekrišana un tie tiek informēti par pētījumu nolūku un datu saņēmējiem.

# Datu glabāšanas ilgums

17. RRS drīkst glabāt un apstrādāt fizisko personu datus, kamēr pastāv vismaz viens no šiem kritērijiem:

17.1. dati ir nepieciešami noteikto mērķu sasniegšanai;

17.2. kamēr RRS pastāv juridisks pienākums datus glabāt;

17.3. kamēr ir spēkā fiziskās personas piekrišana attiecīgai personas datu apstrādei, ja nepastāv cits datu apstrādes likumīgs pamats.

# Fizisko personu datu nodošana

1. RRS ir tiesīga nodot datus apstrādei, nesaskaņojot to ar Datu subjektu, normatīvajos aktos noteiktajos gadījumos un kārtībā.
2. Nododot fizisko personu datus, RRS nodrošina normatīvajos aktos noteiktās procedūras personu datu apstrādē un aizsardzības līmeņa, kas līdzvērtīgs ar Regulas noteiktajiem, ievērošanai.

# Sīkdatņu izmantošana

1. RRS pārvaldītā interneta mājaslapa var izmantot sīkdatnes, lai iegūtu informāciju par mājaslapas izmantošanu, personalizētu saturu, pielāgotos mājaslapas lietotāja veiktajiem iestatījumiem un apstrādātu lietotāja veiktās izvēles.
2. RRS savā mājas lapā [www.veloskola.lv](http://www.veloskola.lv) sīkdatnes (cookies) nepielieto.
3. RRS izmanto sociālo tīklu platformu Facebook un Instagram, kas tiek izmantota informācijas sniegšanai par RRS aktualitātēm un funkcijām, kā arī sniedz iespēju lietotājiem paust savu viedokli vai uzdot sev interesējošo jautājumu par RRS darbību. RRS izskata ziņojumus, vēstules, komentārus, ko personas ieraksta attiecīgajā sociālo tīklu kontā, bet to saturu uzglabā konkrētā sociālā tīkla tehniskais nodrošinātājs. RRS neveic turpmāku personas datu apstrādi saistībā ar ziņām, kas pieejamas sociālajā tīklā. Sociālo mediju nodrošinātājam ir jābūt savai privātuma politikai (datu apstrādes politikai), kas informē lietotāju par to, kā tiek apstrādāti personas dati, izmantojot sociālos tīklus.

# Foto, video, audio un audiovizuālo fiksāciju veikšana

1. Foto, video, audio un audiovizuālo fiksāciju veikšanas tiesiskais pamats: Regulas 6. panta 1. punkta a), d), e), f) apakšpunkts.
2. Foto, video, audio un audiovizuālo fiksāciju mērķi ir RRS tiesību un tiesisko interešu nodrošināšana un aizstāvība RRS funkciju un uzdevumu veikšanā un darbībā privāto tiesību jomā.
3. Lai informētu iedzīvotājus un Skolā ieinteresētos par notiekošajām aktivitātēm un pasākumiem, var tikt veikta foto attēlu, video, audio un audiovizuālā fiksācija.
4. Gadījumos, kad personas datu apstrādei nepieciešama personas rakstiska piekrišana, RRS darbinieki var personu uzrunāt un lūgt tās atļauju personas fiksēšanai un fiksācijas publiskošanai. Ja persona ļauj veikt foto attēlu, audio, video vai audiovizuālu fiksāciju un to publiskot, uzskatāms, ka persona ir sniegusi piekrišanu savu personas datu apstrādei.
5. RRS uzņemtos foto attēlus, video vai audiovizuālās fiksācijas var izvietot interneta vietnēs, presē un citos masu medijos vai sociālo tīklu profilos, tai skaitā reprezentācijas materiālos u.c.

# Datu subjekta tiesības

1. Datu subjektam ir tiesības vērsties pie personas datu apstrādes pārziņa un lūgt sniegt informāciju par viņa personas datu apstrādi, kā arī lūgt personas datu labošanu, dzēšanu, apstrādes ierobežošanu vai iebilst pret viņa personas datu apstrādi.
2. Ja personas datu apstrādes tiesiskais pamats ir datu subjekta sniegta rakstiska piekrišana, datu subjektam ir tiesības atsaukt piekrišanu savu datu apstrādei, taču tas neietekmē to apstrādes darbību likumību, kad piekrišana bija spēkā.
3. Datu subjektam ir tiesības iesniegt sūdzību par nelikumīgu viņa personas datu apstrādi RRS, Rīgasvalstspilsētas pašvaldības Centrālās administrācijas Datu aizsardzības un informācijas tehnoloģiju un drošības centram vai Datu valsts inspekcijai.

|  |  |
| --- | --- |
| Rīgas Riteņbraukšanas skolas direktore (izglītības jomā)  | I.Salmiņa |

|  |
| --- |
| Iliško 67181801   |